CELEX: 32009B0667
Language: hu
Date: 2009-04-23 00:00:00
Title: Az Európai Parlament határozata (2009. április 23.) az Európai Vasúti Ügynökség 2007-es pénzügyi évre szóló költségvetésének végrehajtására vonatkozó mentesítésről

26.9.2009   
            
            
               HU
            
            
               Az Európai Unió Hivatalos Lapja
            
            
               L 255/167
            
         AZ EURÓPAI PARLAMENT HATÁROZATA
   (2009. április 23.)
   az Európai Vasúti Ügynökség 2007-es pénzügyi évre szóló költségvetésének végrehajtására vonatkozó mentesítésről
   (2009/667/EK)
   AZ EURÓPAI PARLAMENT,
   
               —
            
            
               tekintettel az Európai Vasúti Ügynökségnek a 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszéknek az Európai Vasúti Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6-0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) és különösen annak 39. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0165/2009),
            
         
               1.
            
            
               mentesítést ad az Európai Vasúti Ügynökség ügyvezető igazgatója számára az Ügynökség 2007-es pénzügyi évre szóló költségvetésének végrehajtására vonatkozóan;
            
         
               2.
            
            
               észrevételeit az alábbi állásfoglalásban foglalja össze;
            
         
               3.
            
            
               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Vasúti Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).
            
         
      
         
            az elnök
         
         Hans-Gert PÖTTERING
      
      
         
            a főtitkár
         
         Klaus WELLE
      
   
   
      (1)  HL C 278., 2008.10.31., 53. o.
   
   
      (2)  HL C 311., 2008.12.5., 92. o.
   
   
      (3)  HL L 248., 2002.9.16., 1. o.
   
   
      (4)  HL L 164., 2004.4.30., 1. o.
   
   
      (5)  HL L 357., 2002.12.31., 72. o.
   
   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Vasúti Ügynökség 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   
               —
            
            
               tekintettel az Európai Vasúti Ügynökségnek a 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszéknek az Európai Vasúti Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6-0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) és különösen annak 39. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0165/2009),
            
         
               A.
            
            
               mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,
            
         
               B.
            
            
               mivel 2008. április 22-én mentesítést adott az Európai Vasúti Ügynökség ügyvezető igazgatója számára az Ügynökség 2006-os pénzügyi évre szóló költségvetésének végrehajtására vonatkozóan (6),
            
         
               1.
            
            
               üdvözli, hogy míg a Számvevőszék megbízhatósági nyilatkozata a 2006-os évre vonatkozóan részben fenntartásokat fogalmazott meg az alapul szolgáló ügyletek tekintetében, a Számvevőszéknek a 2007-es pénzügyi évre vonatkozó megbízhatósági nyilatkozata kedvező;
            
         
               2.
            
            
               megállapítja, hogy az Ügynökségnek a 2007-es költségvetésből 16 645 000 EUR kötelezettségvállalási és kifizetési előirányzat állt a rendelkezésére;
            
         
               3.
            
            
               megállapítja, hogy a Számvevőszék 2006-os jelentésére adott válaszában az Ügynökség 450 000 EUR-ra becsülte az abból eredő többletköltséget, hogy két különböző városban kell működnie – az igazgatási központ Valenciennes-ben van, míg az üléseket Lille-ben tartják –, nem számítva az utazás miatt „elvesztegetett” munkaidőből vagy az adminisztratív többletmunkából eredő közvetett költségeket;
            
         
               4.
            
            
               sajnálja, hogy a kétközpontúság akadályozza az Ügynökség munkáját, az európai adófizetők számára pedig többletköltséget eredményez; megjegyzi, hogy a fogadó állammal való megállapodástervezetben az van előirányozva, hogy a többletköltségeket a fogadó állam állja;
            
         
               5.
            
            
               üdvözli, hogy az Ügynökség nyomon követte a Számvevőszéknek a tárgyi eszközök fizikai leltárának hiányára vonatkozó bírálatát, és 2008 júniusában végrehajtotta a fizikai leltározást, és immár minden tárgyi eszközt felcímkéztek, és nyilván fognak tartani a leltárban;
            
         
               6.
            
            
               megjegyzi, hogy a Számvevőszék kifogásolta, hogy bizonyos kiválasztási eljárásokban találtak hiányosságokat, és hogy az Ügynökség még nem véglegesítette felvételi eljárásait;
            
         
               7.
            
            
               felhívja az Ügynökséget, hogy tartsa be a Számvevőszéknek adott válaszában tett ígéretét, és 2009 első negyedévében véglegesítse a munkaerő-felvétel során követendő eljárások teljes körű leírását;
            
         Költségvetési tervezés és végrehajtás
   
               8.
            
            
               megjegyzi, hogy a Számvevőszék – anélkül, hogy megbízhatósági nyilatkozatában fenntartásokat fogalmazna meg – különösen a költségvetés tervezésére és végrehajtására vonatkozó észrevételeire hívja fel a figyelmet;
            
         
               9.
            
            
               megjegyzi, hogy a Számvevőszék 2006-os jelentése szerint az Ügynökség végleges költségvetése 2007-ben összesen 16 600 000 EUR volt, beleértve egy 1 900 000 EUR-s tartalékot is; megállapítja továbbá, hogy 2007 végén 3 400 000 EUR-t törölni kellett, beleértve a tartalékot is, és hogy ráadásul 2 700 000 EUR-t átvittek 2008-ra;
            
         
               10.
            
            
               aggodalommal tölti el a Számvevőszék következtetése, miszerint a végleges előirányzatok több mint 35 %-át nem használták fel, ami a Számvevőszék szerint azt mutatja, hogy az Ügynökség programozásában és költségvetési eljárásaiban súlyos hiányosságok vannak;
            
         
               11.
            
            
               megjegyzi, hogy az Ügynökség a Számvevőszéknek adott válaszában utal arra, hogy a 2007-es költségvetés éppen akkor készült, amikor pénzügyileg függetlenné vált, és nem volt korábbi tapasztalata arról, hogy mire alapozza becsléseit, és hogy a bizonytalanság – vajon felszabadítják-e a tartalékot, és mikor – tette szükségessé, hogy a tartalék figyelembevétele nélkül tervezzék a tevékenységeket;
            
         
               12.
            
            
               aggodalommal tölti el a Számvevőszék megállapítása, hogy – noha a költségvetés végrehajtása alacsony szintű volt – az Ügynökség által a Bizottságtól kért és kapott készpénz összege nagy mértékben meghaladta tényleges készpénzszükségleteit;
            
         
               13.
            
            
               megjegyzi, hogy az Ügynökség rendelkezésére álló készpénz 2007 elején körülbelül 2 300 000 EUR volt, és hogy ezen kívül 17 000 000 EUR-t kért és kapott készpénzben a Bizottságtól; megjegyzi, hogy a 2007-es kifizetések 12 500 000 EUR összeget tettek ki; következtetésképpen megállapítja, hogy a kapott készpénz körülbelül 6 800 000 EUR-val haladta meg a tényleges készpénzszükségleteket;
            
         
               14.
            
            
               egyetért a Számvevőszék következtetésével, hogy az Ügynökség készpénz-előrejelzései nem kellő szigorral készültek, ami sérti a hatékony és eredményes pénzgazdálkodás elvét;
            
         
               15.
            
            
               megjegyzi, hogy az ügyvezető igazgató a Parlamentnek adott írásos magyarázatában elismerte, hogy a kért és kapott készpénz teljes összege meghaladta a ténylegesen szükséges mértéket, és ezt az alacsony szintű költségvetési végrehajtással és a készpénzszükségletek előrejelzésének alátámasztásával kapcsolatos tapasztalat hiányával indokolta;
            
         
               16.
            
            
               üdvözli az ügyvezető igazgató nyilatkozatát, hogy időközben korszerűsítették a támogatások gyűjtésére vonatkozó eljárást, és javították a készpénzszükségletek előrejelzését;
            
         
               17.
            
            
               felhívja az Ügynökséget, hogy a 2343/2002/EK rendelet 15. cikkének (5) bekezdése alapján – amely 2008 júliusa óta van hatályban, és szigorú készpénzgazdálkodásra kötelezi az ügynökségeket annak érdekében, hogy készpénzegyenlegük csak a kellően megalapozott igényekre korlátozódjon – fordítson különös figyelmet készpénzgazdálkodásának javítására;
            
         A 2006. évi mentesítés nyomon követése
   
               18.
            
            
               emlékeztet arra, hogy a 2006-os pénzügyi év volt az első olyan év, amikor az Ügynökség pénzügyi szempontból autonóm volt, és rá is vonatkozott már a mentesítési eljárás;
            
         
               19.
            
            
               emlékeztet arra, hogy a Számvevőszék a 2006-ra vonatkozó megbízhatósági nyilatkozatában fenntartásokat fogalmazott meg a közbeszerzési eljárások hiányosságai miatt, és sajnálja, hogy a Számvevőszék 2007-ben ismét hiányosságokat talált a közbeszerzés terén;
            
         
               20.
            
            
               megjegyzi, hogy az Ügynökség a Számvevőszéknek szóló válaszában elismeri, hogy továbbra is szükség van bizonyos javításokra, és hogy közbeszerzési kézikönyvet dolgoz ki az eljárások szabványosítása érdekében;
            
         
               21.
            
            
               megjegyzi, hogy 2006-ban a Számvevőszék kifogásolta a költségvetési végrehajtás hiányosságait, különösen a következő évre átvitt előirányzatok magas szintjét;
            
         
               22.
            
            
               felhívja az Ügynökséget, hogy törekedjen a költségvetési végrehajtás szintjének növelésére, és számoljon be a megtett intézkedésekről és az elért eredményekről a költségvetési és pénzgazdálkodásról szóló 2008-as jelentésében;
            
         
               23.
            
            
               sürgeti a Bizottságot, hogy biztosítsa: az Ügynökség a jövőben szigorú pénzügyi fegyelmet tart fenn, és mindig a jóváhagyott költségvetésen belül működik;
            
         
               24.
            
            
               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (7).
            
         
      (1)  HL C 278., 2008.10.31., 53. o.
   
   
      (2)  HL C 311., 2008.12.5., 92. o.
   
   
      (3)  HL L 248., 2002.9.16., 1. o.
   
   
      (4)  HL L 164., 2004.4.30., 1. o.
   
   
      (5)  HL L 357., 2002.12.31., 72. o.
   
   
      (6)  HL L 88., 2009.3.31., 209. o.
   
   
      (7)  Lásd e Hivatalos Lap 206. oldalát.